 Kayọde Fayẹmi: Mo fẹ lọ díje fún ipò gómìnà ìpínlẹ Èkìtì Ìbẹrẹ osù karùn-ún ọdún 2018 ni Fayẹmi borí ibò abẹnú ẹgbẹ òsèlú APC ní ìpínlẹ Ekiti Ọgbọnjọ osù kàrùn-un ọdún 2018 ni ìgbésẹ náà bẹrẹ bí ó tilẹ jẹ pé ọsẹ méjì sẹyìn ni Fayẹmí ti kọwé sílẹ. Nígbà tó ń bá BBC sọrọ, ọkan lára àwọn tó ń gbẹnu sọrọ fún ààrẹ Muhammadu Buhari, Bashir Hammad ní Fayẹmi kọwé fi ipò sílẹ láti gbaradì fún ìdíje gómìnà ìpínlẹ Èkìtì ni. Bashir ní ìjọba àpapọ mọ rírì isẹ takun-takun tí Fayẹmi se, tí wọn sì gbàdúrà pé kó se àseyọrí nínú àwọn ìdáwọlé rẹ lọjọ iwájú. Bẹẹ bá gbàgbé, Kayọde Fayẹmi ló jáwé olúborí níbi ètò ìdìbò abẹlé ẹgbẹ òṣèlú APC tó wáyé lÉkìtì lọjọ Àbámẹta. Òjìlélẹẹdẹgbẹrún lé ẹyọ kan, 941, ìbò ni Fayẹmi nínú ètò ìdìbò naa Fayẹmi ni òjìlélẹẹdẹgbẹrún lé ẹyọ kan ìbò, 941, nígbà tí Ṣẹgun Oni tó ṣe ipò kejì ni ọrìnlénírinwó lé ẹyọkan ìbò. Òun ni yóò díje dupò gómínà lábẹ àbùradà ẹgbẹ All Progressives Congress, APC, nínú ètò ìdìbò sí ipò gómìnà tí yóò wáyé ní ìpínlẹ Èkìtì lọjọ kẹrìnlá, oṣù Keje, 2018. Olùdíje mẹtàlélọgbọn ló kópa ninú ètò ìdìbò nàá. Lára wọn lati rí gómìnà àná ní ìpínlẹ nàá, Ṣẹgun Oni. : Mínísítà fún ohun àlùmọọnì àti ìdàgbàsókè irin tútù, Dókítà kayọde Fayẹmi ti kọwé sílẹ nínú ìgbìnmọ alásẹ ìjọba àpapọ. 